સાક્ષરતા અભિયાનમાં ફલાણા જિલ્લામાં સો ટકા સાક્ષરતા સિદ્ધ થયાના સમાચાર જે છાપામાં પ્રસિદ્ધ થાય છે તે છાપું જિલ્લાના સો ટકા લોકો વાંચી શકતા નથી એવું કહેવાય છે સરકારી મધ્યાહ્ન ભોજન યોજનામાં જમનારાના આંકડા બહાર પડે છે; પરંતુ, આ યોજનામાં ખરેખર જમવાપાત્ર હોય છે એમાંથી કેટલાંક જમતાં હશે, પણ જમવાને પાત્ર ન હોય એવાં પણ ઠીકઠીક સંખ્યામાં જમતાં હોય છે એવું કહેવાય છે વળી, જમવાને પાત્ર હોય, પણ ખરેખર જમ્યાં ન હોય તેવાં પણ કાગળ પર તો જમ્યાં જ હોય છે! આ કેવી રીતે શક્ય બને છે તે વર્લ્ડ બેન્કવાળા પણ ન સમજી શકે, પણ આપણો સામાન્ય ગ્રામપ્રજાજન સમજી શકે છે બેન્કમાં કામ કરતા મારા એક મિત્રે એક વાર મને કહેલું કે, એક બેન્ક રાજ્યના એક જિલ્લામાં જેટલી ભેંસો માટે લોનો આપેલી એટલી ભેંસો જિલ્લામાં તો ઠીક, આખા રાજ્યમાં નહોતી! ચમત્કારો હજીયે બને છે, નહિ? આ ચમત્કારોને કારણે લોકોને જીવનમાં થ્રિલનો- રોમાંચનો અનુભવ થાય છે અને જીવન જીવવા જેવું લાગે છે.